لاسيڭون
[[فيشي:La cigogne et judor.jpeg|تصغير|لاسيڭون و [[جيدور]]]]
لاسيڭون (ب [[لفرانساوية]] '''La Cignogne''') [[موناضة]] مغريبية عندها لمداق ديال ل<nowiki/>[[حامض]]، بانت ف 1929، و نتجاتها [[شركة لمعاصر لمجمدة لعالمية]] ''Brasserie Glacière Internationale (BGI)''.<ref name="La Cigogne, Judor, Youki et Gil">{{Lien web
|title=La Cigogne, Judor, Youki et Gil
|url=https://www.mafhoum.com/press9/284E15.htm
|website=www.mafhoum.com
|access-date=2024-07-02
}}</ref>

== تاريخ ==
ف عام 1929، ف لوقت ديال [[لحماية لفرانساوية على لمغريب|لإستعمار د لمغريب من عند فرانسا]]، طلقات شركة لمعاصر لمجمدة لعالمية مجموعة ديال لمشروبات اللاكوحولية، وخا كانت ف لأصل شركة متخصصة ف [[بيرة|لبيرة]] لي لكليان ديالها ب لأساس هوما لمستعمرين لفرانساويين. لهدف ديال الشركة كان باش تستقطب لكليان من لمغاربا لمسلمين لي عندهم حرام يكونصوميو الشراب.<ref name="La Cigogne, Judor, Youki et Gil" />

لاسيڭون عرفات نجاح كبير ف جميع الطبقات ديال لمجتمع لمغريبي، و ولّات موجودة ف كل دار. كانو عندها 4 د لوزينات ف لبلاد، ف [[الدارلبيضا]]، [[فاس]]، [[مراكش]] و [[طانجا]].

ف 1937، الشركة، لي كانت أسسات "شركة لمعاصر د لمغريب" Brasserie du Maroc (دابا [[شركة لمشروبات د لمغريب]])، دارت مخزن جديد ف [[قنيطرة]]، لي كيسطوكيو فيه التمار د لأحماض (سيرتو [[ليمون|الليمون]]) لي كايجي من منطقة لغرب، و لي تخدّمو ف صناعة لمشروب الجديد ديالها [[جيدور]] لي تا هوّ عرف نجاح كبير ف السوق لمغريبية.

ف اللخر ديال [[عوام 1970|السبعينات]]، هاد لمشروبات كانو كينافسو الند للند مشروبات عالمية بحال [[كوكا كولا]] و [[پيپسي]]. ب لموازاة معا هاد النجاح، واحد لقانون ديال "تمغريب" الشركات فرض على BGI باش تغادر لمغريب و شركة خرة لي هيّ SNI ستاغلات لفرصة باش تشري لأسهم ديالها ف 1974. هاد الشركة طلقات مشروبات جديدة بحال يوكي Youki و جيل Gil،<ref name="gaseuse">{{Lien web
|title=La marque culte de boisson gazeuse « La Cigogne » fait son come-back sur le marché - Challenge.ma
|url=https://www.challenge.ma/la-marque-culte-de-boisson-gazeuse-la-cigogne-fait-son-come-back-sur-le-marche-283551/#:~:text=Aujourd'hui,%20la%20Soci%C3%A9t%C3%A9%20des,lui%20emboiteront%20ensuite%20le%20pas.
|website=www.challenge.ma
|access-date=2024-07-03
}}</ref> لي تاهوما عرفو نجاح.

== التحياد من السوق ==
ف لبدية ديال لعولمة لإقتصادية ف لمغريب، بدات لماركة د لاسيڭون كاتنقص ف لإنتاج، بسباب إتفاقية معا كوكا كولا، و بشوية بشوية بدات كاتغبر من السوق. ف 1997، وقف لإنتاج ديال لاسيڭون بشكل رسمي،<ref name="gaseuse" /> وخا كانو الطلبات عليها ماكيحبسوش. الشركة خرجات بشكل كامل من السوق ديال لموناضات بعدما خسرات قضائياً ضد كوكا كولا ف 2003.<ref>{{مرجع ويب
| url = https://www.7news.ma/75107.html
| title = بعد غياب 27 عامًا.. شركة المشروبات الغازية تعيد إحياء علامة “لاسيكون” التجارية في المغرب
| date = 2024-07-03
| accessdate = 2025-04-28
}}</ref>

لاسيڭون ماغبراتش من لعقل الجمعي ديال لمغاربا، و ولّات أسطورة ف التقافة و لفن لعصري د لمغريب.<ref>{{مرجع ويب
| url = https://snrtnews.com/fr/article/la-cigogne-la-mythique-marque-marocaine-opere-son-retour-104295
| title = La Cigogne, la mythique marque marocaine opère son retour
}}</ref>

== الرجعة ==
ف يونيو 2024، [[شركة لمشروبات د لمغريب]]، لي كانت تابعة ل [[ڭروپ كاسطيل]]،<ref>{{Lien web
|language=en
|last=Mediamarketing.ma
|title=Le grand retour de la limonade « La Cigogne » sur le marché marocain
|url=https://mediamarketing.ma/article/AAFCDHDP/le_grand_retour_de_la_limonade_ae_la_cigogne_au_sur_le_marchae_marocain.html
|website=mediamarketing.ma
|access-date=2024-07-03
}}</ref> تباعت ل ڭروپ موتانديس لي كيملكو [[عادل الدويري]]، و علنات على الرجعة ديال لاسيڭون، ف لقراعي و لكانيطات كيما كانت قبل.<ref name="gaseuse" /> ف 1 أكتوبر ديال نفس لعام بانت لاسيڭون لمرة اللولة ف لمارشيات د لمغريب مور غبرة ديال كتر من ربع قرن.<ref>{{Lien web
|language=fr-FR
|first=Hespress
|last=FR
|title=La Cigogne, la mythique marque marocaine de limonade, opère son retour
|url=https://fr.hespress.com/389890-la-cigogne-la-mythique-marque-marocaine-de-limonade-opere-son-retour.html
|website=Hespress Français - Actualités du Maroc
|date=2024-10-09
|access-date=2024-10-25
}}</ref>

== مصادر ==
{{عيون}}

[[تصنيف:موناضة]]
[[تصنيف:قتيصاد لمغريب]]
[[تصنيف:تأسيسات د 1929]]
لاسيڭون (ب لفرانساوية La Cignogne) موناضة مغريبية عندها لمداق ديال لحامض، بانت ف 1929، و نتجاتها شركة لمعاصر لمجمدة لعالمية Brasserie Glacière Internationale (BGI).

 تاريخ 
ف عام 1929، ف لوقت ديال لإستعمار د لمغريب من عند فرانسا، طلقات شركة لمعاصر لمجمدة لعالمية مجموعة ديال لمشروبات اللاكوحولية، وخا كانت ف لأصل شركة متخصصة ف لبيرة لي لكليان ديالها ب لأساس هوما لمستعمرين لفرانساويين. لهدف ديال الشركة كان باش تستقطب لكليان من لمغاربا لمسلمين لي عندهم حرام يكونصوميو الشراب.

لاسيڭون عرفات نجاح كبير ف جميع الطبقات ديال لمجتمع لمغريبي، و ولّات موجودة ف كل دار. كانو عندها 4 د لوزينات ف لبلاد، ف الدارلبيضا، فاس، مراكش و طانجا.

ف 1937، الشركة، لي كانت أسسات "شركة لمعاصر د لمغريب" Brasserie du Maroc (دابا شركة لمشروبات د لمغريب)، دارت مخزن جديد ف قنيطرة، لي كيسطوكيو فيه التمار د لأحماض (سيرتو الليمون) لي كايجي من منطقة لغرب، و لي تخدّمو ف صناعة لمشروب الجديد ديالها جيدور لي تا هوّ عرف نجاح كبير ف السوق لمغريبية.

ف اللخر ديال السبعينات، هاد لمشروبات كانو كينافسو الند للند مشروبات عالمية بحال كوكا كولا و پيپسي. ب لموازاة معا هاد النجاح، واحد لقانون ديال "تمغريب" الشركات فرض على BGI باش تغادر لمغريب و شركة خرة لي هيّ SNI ستاغلات لفرصة باش تشري لأسهم ديالها ف 1974. هاد الشركة طلقات مشروبات جديدة بحال يوكي Youki و جيل Gil، لي تاهوما عرفو نجاح.

 التحياد من السوق 
ف لبدية ديال لعولمة لإقتصادية ف لمغريب، بدات لماركة د لاسيڭون كاتنقص ف لإنتاج، بسباب إتفاقية معا كوكا كولا، و بشوية بشوية بدات كاتغبر من السوق. ف 1997، وقف لإنتاج ديال لاسيڭون بشكل رسمي، وخا كانو الطلبات عليها ماكيحبسوش. الشركة خرجات بشكل كامل من السوق ديال لموناضات بعدما خسرات قضائياً ضد كوكا كولا ف 2003.

لاسيڭون ماغبراتش من لعقل الجمعي ديال لمغاربا، و ولّات أسطورة ف التقافة و لفن لعصري د لمغريب.

 الرجعة 
ف يونيو 2024، شركة لمشروبات د لمغريب، لي كانت تابعة ل ڭروپ كاسطيل، تباعت ل ڭروپ موتانديس لي كيملكو عادل الدويري، و علنات على الرجعة ديال لاسيڭون، ف لقراعي و لكانيطات كيما كانت قبل. ف 1 أكتوبر ديال نفس لعام بانت لاسيڭون لمرة اللولة ف لمارشيات د لمغريب مور غبرة ديال كتر من ربع قرن.

 مصادر 

تصنيف:موناضة
تصنيف:قتيصاد لمغريب
تصنيف:تأسيسات د 1929